laion/Wikipedia-Exotic huggingface dataset:
ইয়ামিন আহমেদ চৌধুরী মুন্না

ইয়ামিন আহমেদ চৌধুরী মুন্না (জন্ম: ২ আগস্ট ১৯৯১ ; ইয়ামিন মুন্না নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব মুক্তিযোদ্ধা সংসদ এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলে থাকেন। ২০১০–১১ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১১–১২ মৌসুমে তিনি শেখ রাসেলে যোগদান করেছেন। শেখ রাসেলে মাত্র ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী, শেখ রাসেল এবং মুক্তিযোদ্ধা সংসদের হয়ে খেলেছেন। ২০২২–২৩ মৌসুমে, তিনি মুক্তিযোদ্ধা সংসদ হতে বাংলাদেশী ক্লাব শেখ জামালে যোগদান করেছেন। ২০১১ সালে, ইয়ামিন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১০-এর অধিক ম্যাচে অংশগ্রহণ করেছেন। দলগতভাবে, ইয়ামিন এপর্যন্ত ৬টি শিরোপা জয়লাভ করেছেন, যার মধ্যে ৪টি শেখ জামালের হয়ে এবং ২টি ঢাকা আবাহনীর হয়ে জয়লাভ করেছেন। ইয়ামিন আহমেদ চৌধুরী মুন্না ১৯৯১ সালের ২রা আগস্ট তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১১ সালের ২১শে মার্চ তারিখে, মাত্র ১৯ বছর ৭ মাস ২০ দিন বয়সে, উভয় পায়ে ফুটবল খেলায় পারদর্শী ইয়ামিন ফিলিস্তিনের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮৫তম মিনিটে রক্ষণভাগের খেলোয়াড় আতিকুর রহমান মিশুর বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে ইয়ামিন সর্বমোট ২ ম্যাচে অংশগ্রহণ করেছেন। ৫ এপ্রিল ২০২১ পর্যন্ত হালনাগাদকৃত। "AFC CHALLENGE CUP 2012"। এশিয়ান ফুটবল কনফেডারেশন (ইংরেজি ভাষায়)। ২১ মার্চ ২০১১। সংগ্রহের তারিখ ৫ এপ্রিল ২০২১।  "Palestine vs Bangladesh: Live score, updates and head-to-head results 03/21/2011"। tribuna (ইংরেজি ভাষায়)। ২১ মার্চ ২০১১। সংগ্রহের তারিখ ৫ এপ্রিল ২০২১।  সকারওয়েতে ইয়ামিন আহমেদ চৌধুরী মুন্না (ইংরেজি) ট্রান্সফারমার্কেটে ইয়ামিন আহমেদ চৌধুরী মুন্না (ইংরেজি) ওয়ার্ল্ডফুটবল.নেটে ইয়ামিন আহমেদ চৌধুরী মুন্না (ইংরেজি) ন্যাশনাল-ফুটবল-টিমস.কমে ইয়ামিন আহমেদ চৌধুরী মুন্না (ইংরেজি)
আলাঁ পোঅ্যার

আলাঁ এমিল লুই মারি পোঅ্যার (ফরাসি: Alain Émile Louis Marie Poher) (১৭ এপ্রিল, ১৯০৯ - ৯ ডিসেম্বর, ১৯৯৬) একজন ফরাসি মধ্যপন্থী রাজনীতিবিদ। তিনি ১৯৬৮ সালের ফরাসি আইনসভার উচ্চকক্ষ সেনা (Sénat) বা সিনেটের সভাপতি ছিলেন। সেসময় তিনি দুইবার ফ্রান্সের অন্তর্বর্তীকালীন রাষ্ট্রপতি হিসেবে দায়িত্ব পালন করেন। ১৯৬৯ সালের রাষ্ট্রপতি নির্বাচনে তিনি একজন অগ্রগামী প্রার্থী ছিলেন, কিন্তু নির্বাচনের ২য় রাউন্ডে তিনি জর্জ পোঁপিদু-র কাছে পরাজিত হন। Johnson, Douglas (৯ ডিসেম্বর ১৯৯৬)। "Obituary: Alain Poher"। Independent। সংগ্রহের তারিখ ২১ সেপ্টেম্বর ২০১৬।  উইকিমিডিয়া কমন্সে আলাঁ পোঅ্যার সম্পর্কিত মিডিয়া দেখুন। A Caretaker Who Cares ওয়েব্যাক মেশিনে আর্কাইভকৃত ২৪ আগস্ট ২০১৩ তারিখে (article in TIME) Alain Poher – Présidence de la République Embassy of France in the US – Alain Poher
হাফলং

হাফলং হচ্ছে ভারতের আসাম রাজ্যে অবস্থিত ডিমা হাছাওয়ের (আগেকার উত্তর কাছার পাহাড়) একটি শহর এবং কেন্দ্রস্থল। এটি আসামের একমাত্র পাহাড় কেন্দ্র। হাফলং একটি ডিমাসা শব্দ যার অর্থ পিঁপড়ার পাহাড়। হাফলং আর্দ্র উপক্রান্তিয় জলবায়ু এলাকায় অবস্থিত। . হাফলংয়ে প্রধানত হাফলং হিন্দী, ডিমাসা, মার, জেমে নাগা, বিয়াতে, কুকি, খাসি, বাংলা, নেপালী এবং রাংখোল ভাষা প্রচলিত। হাফলংয়ে পৰ্যটনের জন্য উল্লেখযোগ্য স্থানসমূহ হল- হাফলং হ্ৰদ জাতিংগা ঐতিহ্যবাহী গ্রামসমূহ ফিয়াংপুই বাগান মউলপং ফিয়াংপুই (Fiangpui) গীৰ্জা "Haflong City Population Census 2011 - Assam"। www.census2011.co.in।  Haflong - Assam's Hill Station ওয়েব্যাক মেশিনে আর্কাইভকৃত ২৬ আগস্ট ২০১৪ তারিখে, India-north-east.com "The tourist destinations of magi"। diprnchills.gov.in। ২৬ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৬ জুন ২০১৮।  World Weather Information Service-Guwahati ওয়েব্যাক মেশিনে আর্কাইভকৃত ২৩ অক্টোবর ২০১৩ তারিখে, World Meteorological Organization. Retrieved 24 July 2012. "Haflong Climate Normals 1971-1990"। National Oceanic and Atmospheric Administration। সংগ্রহের তারিখ ২২ ডিসেম্বর ২০১২।  Climatological Information for Haflong, India[স্থায়ীভাবে অকার্যকর সংযোগ], Hong Kong Observatory. Retrieved 24 July 2013. "Census of India, 1951. Vol. X: Assam, Manipur and Tripura. Part I-A: Report"।  "Assam (India): Districts, Cities and Towns - Population Statistics, Charts and Map"।  উইকিভ্রমণে ডিমা হাছাও সম্পর্কিত ভ্রমণ নির্দেশিকা রয়েছে। ডিমা হাছাও ওয়েবসাইট ওয়েব্যাক মেশিনে আর্কাইভকৃত ৩ অক্টোবর ২০১৯ তারিখে
২০১৮ ফিফা বিশ্বকাপের খেলাসমূহের তালিকা

২০১৮ ফিফা বিশ্বকাপ একটি বৈশ্বিক ফুটবল প্রতিযোগিতা যা ২০১৮ সালের ১৪ই জুন হতে ১৫ই জুলাই পর্যন্ত রাশিয়ায় অনুষ্ঠিত হবে। ৩২টি দেশের জাতীয় দল এই প্রতিযোগিতায় ৮টি গ্রুপে বিভক্ত হয়ে খেলছে। গ্রুপ পর্বে মোট ৪৮টি খেলা অনুষ্ঠিত হবে এবং প্রতি গ্রুপ বিজয়ী ও রানার আপ দল ১৬ দলের পর্বে অংশগ্রহণ করবে। এরপরে ক্রমান্বয়ে ৪টি কোয়ার্টার ফাইনাল, ২টি সেমিফাইনাল এবং সর্বশেষে রাশিয়ার রাজধানী মস্কো শহরের লুঝনিকি স্টেডিয়ামে ফাইনালের মাধ্যমে এই প্রতিযোগিতার বিজয়ী নির্ধারণ করা হবে। নিচের তালিকাভুক্ত খেলাগুলো রাশিয়ার দাপ্তরিক সময় অনুযায়ী উল্লেখ করা রয়েছে (ইউটিসি−৩)। "Ethics: Executive Committee unanimously supports recommendation to publish report on 2018/2022 FIFA World Cup™ bidding process" (সংবাদ বিজ্ঞপ্তি)। FIFA.com। ১৯ ডিসেম্বর ২০১৪। ২৯ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২৬ জুন ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Russia united for 2018 FIFA World Cup Host Cities announcement"। FIFA.com। ২০ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১৩।  "FIFA Picks Cities for World Cup 2018"। En.rsport.ru। ২৯ সেপ্টেম্বর ২০১২। ১৩ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১৩।  "Russia budget for 2018 Fifa World Cup nearly doubles"। BBC News। ৩০ সেপ্টেম্বর ২০১২। সংগ্রহের তারিখ ১৩ নভেম্বর ২০১৩।  "FIFA World Cup Russia 2018 - Match Schedule" (পিডিএফ)। FIFA.com। ১১ সেপ্টেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ জুন ২০১৮।  Tirkey, Joy (১৩ জুন ২০১৮)। "FIFA World Cup, Opening Ceremony: When And Where To Watch, Live Coverage On TV, Live Streaming Online"। NDTV Sports। সংগ্রহের তারিখ ১৪ জুন ২০১৮।  "World Cup 2018 Opening Ceremony: What time will it start and when will Robbie Williams feature?"। The Telegraph। ১৩ জুন ২০১৮। সংগ্রহের তারিখ ১৪ জুন ২০১৮।  "Robbie Williams show at World Cup opening ceremony is too short to ever be dull"। Guardian। ১৪ জুন ২০১৮। সংগ্রহের তারিখ ১৪ জুন ২০১৮।
ল্যাংড়া

ল্যাংড়া আম বা বারানসী আম হল আমের একটি বিখ্যাত জাত যা ভারত, বাংলাদেশ ও পাকিস্তানে চাষ করা হয়। এটি ভারতের অন্যতম একটি বিখ্যাত আম। এটি পশ্চিমবঙ্গ সহ সমগ্র উত্তর ভারতে চাষ করা হয়। এই আম পাকার পর খানিক হলদে রঙের হয়। জুলাই মাসের দিকে এই আম পাকতে শুরু করে এবং বাজারে পাওয়া যায়। এই আমকে ছোটো ছোটো টুকরো করার ক্ষেত্রে আদর্শ বলে মনে করা হয়। এছাড়া নানা আম থেকে তৈরী খাদ্যের ক্ষেত্রেও আদর্শ বলে মনে করা হয়। দেশে যে কটি উৎকৃষ্ট জাতের আম এগুলোর মধ্যে ল্যাংড়া সবচেয়ে এগিয়ে। পাকা অবস্থায় হালকা সবুজ থেকে হালকা হলুদ রাং ধারণ করে। ফলের শাঁস হলুদাভ। কাঁচা অবস্থায় আমের গন্ধ সত্যিই পাগল করা। অত্যন্ত রসাল এই ফলটির মিষ্টতার পরিমাণ গড়ে ১৯.৭%। বোঁটা চিকন। আটি অত্যন্ত পাতলা। পোক্ত হবার পর সংগ্রহীত হলে গড়ে ৮-১০ দিন রাখা যাবে। ভারতের বেনারসে এর উদ্ভব হয়েছে। বাংলাদেশে সব জেলাতেই এই আম জন্মে। চাঁপাইনবাবগঞ্জ, রাজশাহী, নওগাঁ ও নাটোর এলাকায় বেশি জন্মে। সাতক্ষীরার ল্যাংড়া আম স্বাদে, মানে উন্নত। মোঘল আমলে ভারতের বিহার রাজ্যের দ্বারভাঙায় এই আম চাষ শুরু হয়। আঠারো শতকে এক ফকির সুস্বাদু এই আমের চাষ করেন। এই খোড়া ফকিরের নামে আমটির নামকরণ হয়েছে। ফকিরের আস্তানা থেকে এই জাতটি প্রথম সংগৃহীত হয়েছিল। খোড়া ফকির যেখানে বাস করতেন তার আশেপাশে শত শত আমের গাছ ছিল। তারই একটি থেকে ল্যাংড়া নামের অতি উৎকৃষ্ট জাতটি বেরিয়ে এসেছে। সেই ফকিরের পায়ে একটু সমস্যা ছিল। সেই থেকে এই আমের নাম হয়ে যায় ‘ল্যাংড়া’। খাওয়ার উপযোগী অংশ ৭৩.১%, ওজন ৩১৪.১ গ্রাম। মধ্য মৌসুমি জাত ল্যাংড়া। আষাঢ় মাসের শেষ অবধি- জুলাই মাসের শেষ সপ্তাহ পর্যন্ত বাজারে পাওয়া যায়। হিমসাগর ফজলি আম হাড়িভাঙ্গা আম "Mango Malformation"। Dkchakrabarti.com। ২০১০-০৩-১২। ২০১৪-০৯-১২ তারিখে মূল থেকে আর্কাইভ করা। সংগ্রহের তারিখ ২০১৪-০৬-১৩।  "সংরক্ষণাগারভুক্ত অনুলিপি"। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৬ জুন ২০১৮।  "Varieties of Mango produced in West Bengal"। Bengal Information। ২০১২-০৯-১২। ২০১৪-০৭-১৫ তারিখে মূল থেকে আর্কাইভ করা। সংগ্রহের তারিখ ২০১৪-০৬-১৩।  "Archived copy" (পিডিএফ)। ২০১৪-১১-২৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৪-০৬-১২।  "Mango"। Hort.purdue.edu। সংগ্রহের তারিখ ২০১৪-০৬-১৩।  "কোন আম কখন খাবেন"। প্রথম আলো। সংগ্রহের তারিখ ২০১৯-০৭-০৬।  "ফলের রাজা আম, আমের রাজা ল্যাংড়া!"। banglanews24.com। সংগ্রহের তারিখ ২০১৯-০৭-০৬।  "দশেরি, ল্যাংড়া, চৌসা, সফেদা – উপমহাদেশে আমের কথকতা"। DW.COM। সংগ্রহের তারিখ ২০১৯-০৭-০৬।  আমের এমন নামের কারণ কী?, জাগো নিউজ টুয়েন্টি ফোর ডটকম, ২৪ জুন ২০১৮
পল অ্যালট

পল জন ওয়াল্টার অ্যালট (ইংরেজি: Paul Allott; জন্ম: ১৪ সেপ্টেম্বর, ১৯৫৬) অল্ট্রিনচাম এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার ও মেরিলেবোন এবং নিউজিল্যান্ডীয় ক্রিকেটে ওয়েলিংটনের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করে কৃতিত্বের স্বাক্ষর রেখেছেন ‘ওয়ালি’, ‘ওয়াল্ট’, ‘ওয়াল’ ডাকনামে পরিচিত পল অ্যালট। সমগ্র খেলোয়াড়ী জীবনে তেরোটি টেস্ট ও তেরোটি একদিনের আন্তর্জাতিকে অংশ নেয়ার সুযোগ হয় তার। ১৩ আগস্ট, ১৯৮১ তারিখে অস্ট্রেলিয়ার বিপক্ষে টেস্ট অভিষেক ঘটে পল অ্যালটের। ওল্ড ট্রাফোর্ডে অনুষ্ঠিত অ্যাশেজ সিরিজের ঐ টেস্টে ব্যক্তিগত সর্বোচ্চ ও একমাত্র অর্ধ-শতকের সন্ধান পান। ১৯৮৪-৮৫ মৌসুমে ভারত সফর করলেও পিঠের সমস্যার কারণে দেশে ফিরে আসতে বাধ্য হন। কার্যত এভাবেই তার টেস্ট ক্রিকেট অঙ্গনে অংশগ্রহণ স্তিমিত হয়ে যায়। মজবুত শারীরিক গড়ন, সুদক্ষ ডানহাতি মিডিয়াম ফাস্ট সুইং বোলার হিসেবে সুনাম ছিল তার। সচরাচর নিচেরসারিতে নয় নম্বরে ব্যাটিংয়ে নামতেন। কাউন্টি ক্রিকেটে ধারাবাহিকভাবে ক্রীড়াশৈলী প্রদর্শন করেছেন পল অ্যালট। তবে, টেস্ট খেলায় তেমন সুবিধা করতে পারেননি। মাইনর কাউন্টি ক্রিকেটে স্টাফোর্ডশায়ারের পক্ষে খেলেন। ক্রিকেট খেলা থেকে অবসর গ্রহণ করার পর বর্তমানে স্কাই স্পোর্টসে ধারাভাষ্যকারের ভূমিকায় অবতীর্ণ হয়েছেন পল অ্যালট। এছাড়াও, ল্যাঙ্কাশায়ারের পরিচালনা পরিষদের দায়িত্ব পালন করছেন। Bateman, Colin (১৯৯৩)। If The Cap Fits। Tony Williams Publications। পৃষ্ঠা 14, 109। আইএসবিএন 1-869833-21-X।  ইএসপিএনক্রিকইনফোতে পল অ্যালট (ইংরেজি) ক্রিকেটআর্কাইভে পল অ্যালট (সদস্যতা প্রয়োজনীয়) (ইংরেজি)
এলিনর পার্কার

এলিনর জিন পার্কার (ইংরেজি: Eleanor Jean Parker; ২৬ জুন ১৯২২ - ৯ ডিসেম্বর ২০১৩) ছিলেন একজন মার্কিন অভিনেত্রী। তিনি আশির অধিক চলচ্চিত্র ও টেলিভিশন ধারাবাহিকে অভিনয় করেছেন। তার অভিনয়ের বৈচিত্রতার জন্য তার জীবনীকার ডগ ম্যাক্লেল্যান্ড তার জীবনী বইতে তাকে সহস্র মুখোশধারী নারী বলে অভিহিত করেন। ১৯৪১ সালে ১৮ বছর বয়সে পার্কার ওয়ার্নার ব্রাদার্সের সাথে চুক্তিবদ্ধ হন। তিনি কেজড (১৯৫০), ডিটেকটিভ স্টোরি (১৯৫১) ও ইন্টারাপ্টেড মেলডি (১৯৫৫) চলচ্চিত্রে অভিনয় করে তিনবার শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। কেজড চলচ্চিত্রে তার কাজের জন্য তিনি ভেনিস চলচ্চিত্র উৎসব থেকে শ্রেষ্ঠ অভিনেত্রী বিভাগে ভল্পি কাপ অর্জন করেন। তার অভিনীত অপর একটি উল্লেখযোগ্য কাজ হল দ্য সাউন্ড অব মিউজিক (১৯৬৫)। গেটস, আনিতা (৯ ডিসেম্বর ২০১৩)। "Eleanor Parker, 91, Dies; Oscar Nominee Was in 'Sound of Music'"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ২৬ জুন ২০১৮।  ড্যাগান, কারমেল (৯ ডিসেম্বর ২০১৩)। "Actress Eleanor Parker, the Baroness in 'The Sound of Music,' Dies at 91"। ভ্যারাইটি (ইংরেজি ভাষায়)। সংগ্রহের তারিখ ২৬ জুন ২০১৮।  উইকিমিডিয়া কমন্সে এলিনর পার্কার সংক্রান্ত মিডিয়া রয়েছে। ইন্টারনেট মুভি ডেটাবেজে এলিনর পার্কার  (ইংরেজি) টার্নার ক্লাসিক মুভিজ ডেটাবেজে এলিনর পার্কার (ইংরেজি) ফাইন্ড এ গ্রেইভে এলিনর পার্কার  (ইংরেজি)
জাতীয় সংসদের চীফ হুইপ

চীফ হুইপ হলেন বাংলাদেশের জাতীয় সংসদের একজন সদস্য, যিনি সাধারণত ক্ষমতাসীন বা শাসক দলের হয়ে থাকেন। চীফ হুইপের দায়িত্ব হলো সংসদে দলীয় শৃঙ্খলা রক্ষা করা। আর হুইপের কাজ হলো সংসদের কর্মকান্ডে, ভোটাভুটিতে দলীয় সংসদ সদস্যদের যথাযথ (দল যেভাবে চায়​) অংশগ্রহণ নিশ্চিত করা। সংসদ নেতা ও উপনেতা অনুপস্থিত থাকলে, তাদের পক্ষে কথা বলতে পারেন হুইপ। প্রতিবেদক, নিজস্ব (২০২৪-০১-২৩)। "মাশরাফিসহ ৫ জনকে হুইপ নিয়োগ"। Prothomalo। সংগ্রহের তারিখ ২০২৪-০১-২৪।  "হুইপ (রাজনীতি)"। উইকিপিডিয়া। ২০২২-০৮-১৭।
রক্তবেগুনী

রক্তবেগুনী নীল ও লাল রঙের মধ্যবর্তী একটি রঙ। বেগুনী রঙের সাথে মিল থাকলেও এটি বেগুনী থেকে আলাদা। বেগুনীর দৃশ্যমান আলোক বর্ণালীতে নিজস্ব তরঙ্গদৈর্ঘ্য আছে। অন্যদিকে রক্তবেগুনী একটি যৌগিক রঙ যা লাল ও নীল রঙের মিশ্রণে গঠিত হয়। ইউরোপ ও উত্তর আমেরিকাতে রক্তবেগুনী রঙটিকে প্রায়শই রাজকীয়তা, জাদু, রহস্য বা ধর্মপ্রাণতার সাথে সম্পৃক্ত করা হয়। গোলাপী রঙের সাথে মেশালে এটিকে যৌনকামনা, নারীত্ব এবং মনোহরণের সাথে সম্পর্কিত করা হয়। রোমান বিচারবিভাগের কর্মকর্তারা রক্তবেগুনী রঙের পোশাক পরতেন। এরপর প্রাচীন যুগে বাইজেন্টীয় সাম্রাজ্য ও মধ্যযুগে পবিত্র রোমান সাম্রাজ্যের শাসকেরা এই রঙটিকে রাজকীয় রঙ হিসেবে পরিধান করতেন। আরও পরে রোমান ক্যাথলিক বিশপেরা বা মহাধর্মযাজকেরা এই রঙটি পরতেন। জাপানেও একই ভাবে ঐতিহ্যগতভাবে রক্তবেগুনী রঙটিকে জাপানের সম্রাট ও অভিজাতদের রঙ হিসেবে গণ্য করা হয়। রক্তবেগুনীর সম্পূরক রঙটি হল হলুদ। Oxford English Dictionary On-Line। "Definition of purple"।  |ইউআরএল= অনুপস্থিত বা খালি (সাহায্য) Mish, Frederic C., Editor in Chief Webster's Ninth New Collegiate Dictionary Springfield, Massachusetts, U.S.A.:1984--Merriam-Webster Page 957 Webster's New World Dictionary of American English (Third College Edition) defines it as: "A dark color that is a blend of red and blue." Eva Heller, Psychologie de la couleur: effets et symboliques Heller, Eva: Psychologie de la couleur – effets et symboliques, pp. 179-184 Sadao Hibi; Kunio Fukuda (জানুয়ারি ২০০০)। The Colors of Japan। Kodansha International। আইএসবিএন 978-4-7700-2536-4।  "Purple"। What is the Wik। ১৬ নভেম্বর ২০১৮ তারিখে মূল থেকে আর্কাইভ করা।
প্রাক-কৈশোর

প্রাক-কৈশোর বলতে মানুষের বিকাশের একটি পর্যায়কে বোঝায় যা শৈশবের শেষ পর্যায়ে এবং কৈশোরের আগে অবস্থিত। সাধারণত বয়ঃসন্ধির আবির্ভাবের মাধ্যমে এর পরিসমাপ্তি ঘটে। তবে অনেক সময় ১৩ বছর বয়সে পড়াকেও প্রাক-কৈশোরের সমাপ্তি হিসেবে গণ্য করা হয়। বিভিন্ন অভিধানে প্রাক-কৈশোরকে ১০ থেকে ১৩ বছর বয়স দিয়ে বোঝানো হয়।, তবে ৯-১৪ বছর বয়স দিয়েও এই পর্যায়টিকে বোঝানো হতে পারে। প্রাক-কৈশোর মানেই প্রাক-বয়ঃসন্ধি নয়। প্রাক-বয়ঃসন্ধি বলতে যেকোনও বয়সের ছেলে বা মেয়ে শিশুকে বোঝায়, যার এখনও গৌণ যৌন বৈশিষ্ট্যগুলি বিকাশ লাভ করেনি। অন্যদিকে কিছু মানুষের, বিশেষ করে মেয়েদের প্রাক-কৈশোরেই বয়ঃসন্ধি শুরু হয়ে যেতে পারে। গবেষণায় দেখা গেছে যে ১৯৫০-এর দশক থেকে প্রতি প্রজন্মে বয়ঃসন্ধিতে পড়ার বয়স এক বছর করে এগিয়ে আসছে। প্রাক-কৈশোর পর্যায়ে এসে শিশুরা শৈশবের অবাস্তব কল্পনার জগত থেকে ধীরে ধীরে সরে আসে ও বাস্তবমুখী হয়ে ওঠে। তাদের চিন্তাদ্গারায় আবেগের তুলনায় যুক্তি প্রাধান্য পেতে শুরু করে। অনেক সময় তারা ছোট ভাই বা বোনের ব্যাপারে দায়িত্বশীল হয়ে ওঠে। তারা পরিবারের গণ্ডীর বাইরে এসে স্বাধীনচেতা হতে শুরু করে। কখনও কখনও বিপরীত লিঙ্গের প্রতি প্লেটোনিক অর্থাৎ অযৌন প্রেমও অনুভব করতে পারে। New Oxford American Dictionary. 2nd Edition. 2005. Oxford University Press. Frank D. Cox, Kevin Demmitt (২০১৩)। Human Intimacy: Marriage, the Family, and Its Meaning। Cengage Learning। পৃষ্ঠা 76। আইএসবিএন 1285633040। সংগ্রহের তারিখ ফেব্রুয়ারি ২৫, ২০১৭।  "Puberty and adolescence"। MedlinePlus। এপ্রিল ৩, ২০১৩ তারিখে মূল থেকে আর্কাইভ করা। সংগ্রহের তারিখ জুলাই ২২, ২০১৪।  Dictionary.com --> Definition of preadolescence (Based on the Random House Dictionary, 2009) Retrieved on July 5, 2009 William A. Corsaro, The Sociology of Childhood (2005) p. 191 and p. 124 Donald C. Freeman, Essays in Modern Stylistics (1981) p. 399 Robert C. Manske (২০১৫)। Fundamental Orthopedic Management for the Physical Therapist Assistant। Elsevier Health Sciences। পৃষ্ঠা 110। আইএসবিএন 0323291376। সংগ্রহের তারিখ ফেব্রুয়ারি ২৫, ২০১৭।  Cecilia Breinbauer (২০০৫)। Youth: Choices and Change : Promoting Healthy Behaviors in Adolescents। Pan American Health Organization। পৃষ্ঠা 303। আইএসবিএন 927511594X। সংগ্রহের তারিখ ফেব্রুয়ারি ২৫, ২০১৭।  Heather L. Appelbaum (২০১৬)। Abnormal Female Puberty: A Clinical Casebook। Springer। পৃষ্ঠা 23–24। আইএসবিএন 331927225X। সংগ্রহের তারিখ ফেব্রুয়ারি ২৫, ২০১৭।  G. Ryan et al., Juvenile Sexual Offending (2010) p. 42
রাদারফোর্ড বি. হেইজ

রাদারফোর্ড বি. হেইজ্‌ (Rutherford B. Hayes) (অক্টোবর ৮, ১৮২২ – জানুয়ারি ১৭, ১৮৯৩) মার্কিন যুক্তরাষ্ট্রের ১৯তম রাষ্ট্রপতি। উইকিপিডিয়ার সহপ্রকল্পেরাদারফোর্ড বি. হেইজ কমন্স হতে মিডিয়া উইকিউক্তি হতে উক্তিসমূহ উইকিসংকলন হতে পাঠ্যসমূহ কার্লিতে রাদারফোর্ড বি. হেইজ (ইংরেজি) Rutherford B. Hayes: A Resource Guide from the Library of Congress The Rutherford B. Hayes Presidential Center, Fremont, Ohio Rutherford B. Hayes ওয়েব্যাক মেশিনে আর্কাইভকৃত ২১ অক্টোবর ২০১৫ তারিখে at C-SPAN's American Presidents: Life Portraits Booknotes interview with Ari Hoogenboom on Rutherford B. Hayes: Warrior & President, July 2, 1995.
সাপছড়ি ইউনিয়ন

সাপছড়ি বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন। সাপছড়ি ইউনিয়নের আয়তন ৯,৬০০ একর (৩৮.৮৫ বর্গ কিলোমিটার)। এটি রাঙ্গামাটি সদর উপজেলার সবচেয়ে ছোট ইউনিয়ন। ২০১১ সালের পরিসংখ্যান অনুযায়ী সাপছড়ি ইউনিয়নের লোকসংখ্যা ৮,০০০ জন। এর মধ্যে পুরুষ ৪,৩০৪ জন এবং মহিলা ৩,৬৯৬ জন। রাঙ্গামাটি সদর উপজেলার পশ্চিমাংশে সাপছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে মগবান ইউনিয়ন; পূর্বে রাঙ্গামাটি পৌরসভা, কাপ্তাই হ্রদ ও বন্দুকভাঙ্গা ইউনিয়ন; উত্তরে কুতুকছড়ি ইউনিয়ন এবং পশ্চিমে কাউখালী উপজেলার ঘাগড়া ইউনিয়ন অবস্থিত। সাপছড়ি ইউনিয়ন রাঙ্গামাটি সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ১০৩নং বাকছড়ি, ১০৯নং সাপছড়ি এবং ১১০নং শুকরছড়ি এ ৩টি মৌজা নিয়ে গঠিত। সাপছড়ি ইউনিয়নের সাক্ষরতার হার ৩৩.৫০%। এ ইউনিয়নে ১টি মাধ্যমিক বিদ্যালয় ও ১০টি প্রাথমিক বিদ্যালয় রয়েছে। মাধ্যমিক বিদ্যালয় সাপছড়ি উচ্চ বিদ্যালয় প্রাথমিক বিদ্যালয় গুইছড়ি সরকারি প্রাথমিক বিদ্যালয় দিগলীবাগ সরকারি প্রাথমিক বিদ্যালয় দেপ্পোয়াছড়ি সরকারি প্রাথমিক বিদ্যালয় নাড়াইছড়ি সরকারি প্রাথমিক বিদ্যালয় বামের তৈমিদং সরকারি প্রাথমিক বিদ্যালয় মরংছড়ি বেসরকারি প্রাথমিক বিদ্যালয় মানিকছড়ি প্রিয় মোহন দেওয়ান পাড়া সরকারি প্রাথমিক বিদ্যালয় শুকরছড়ি সরকারি প্রাথমিক বিদ্যালয় সাপছড়ি যৌথ খামার রেজিস্টার্ড বেসরকারি প্রাথমিক বিদ্যালয় সাপছড়ি সরকারি প্রাথমিক বিদ্যালয় সাপছড়ি ইউনিয়নে যোগাযোগের প্রধান সড়ক চট্টগ্রাম-রাঙ্গামাটি মহাসড়ক। যে কোন যানবাহনে যাওয়া যায়। সাপছড়ি ইউনিয়নের পূর্ব এবং দক্ষিণ দিকে রয়েছে কাপ্তাই হ্রদ। সাপছড়ি ইউনিয়নের প্রধান হাট-বাজার হল মানিকছড়ি বাজার। বীরশ্রেষ্ঠ ল্যান্স নায়েক মুন্সী আব্দুর রউফ স্মৃতি ভাস্কর্য ফুরোমন পাহাড় বর্তমান চেয়ারম্যান: মৃণাল কান্তি চাকমা রাঙ্গামাটি সদর উপজেলা কোতোয়ালী থানা, রাঙ্গামাটি রাঙ্গামাটি জেলা "রাঙ্গামাটি সদর উপজেলা - বাংলাপিডিয়া"। bn.banglapedia.org।  "এক নজরে সাপছড়ি ইউনিয়ন"। sapchariup.rangamati.gov.bd। [স্থায়ীভাবে অকার্যকর সংযোগ] "উচ্চ মাধ্যমিক বিদ্যালয়"। sapchariup.rangamati.gov.bd। [স্থায়ীভাবে অকার্যকর সংযোগ] http://180.211.137.51:321/DashboardunionN.aspx?div=4&dis=414&thana=41401&union=12[স্থায়ীভাবে অকার্যকর সংযোগ] "যোগাযোগ ব্যবস্থা - ৩ নং সাপছড়ি ইউনিয়ন-"। sapchariup.rangamati.gov.bd। [স্থায়ীভাবে অকার্যকর সংযোগ] "খাল ও নদী - ৩ নং সাপছড়ি ইউনিয়ন-"। sapchariup.rangamati.gov.bd। ৭ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১৮।  "হাট বাজার - ৩ নং সাপছড়ি ইউনিয়ন-"। sapchariup.rangamati.gov.bd।  "দর্শণীয় স্থান - ৩ নং সাপছড়ি ইউনিয়ন-"। sapchariup.rangamati.gov.bd। ৩ জুলাই ২০২১ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৮।  "চেয়ারম্যন এর প্রোফাইল"। sapchariup.rangamati.gov.bd। [স্থায়ীভাবে অকার্যকর সংযোগ]
চিয়াং চিং-কুও

চিয়াং চিং-কুও (২৭ এপ্রিল ১৯১০ - ১৩ জানুয়ারি ১৯৮৮) একজন প্রভাবশালী তাইওয়ানী রাজনীতিবিদ ছিলেন। তিনি চিয়াং কাই-শেকের পুত্র এবং ১৯২৭ থেকে ১৯৭৮ সাল পর্যন্ত চীনের প্রজাতন্ত্রের রাষ্ট্রপতির পদে দায়িত্ব পালন করেন। তাঁর মেয়াদকালে, চীনের প্রজাতন্ত্রের সরকার কর্তৃত্ববাদী ছিল, কিন্তু রাজনৈতিক অসন্তোষের প্রতি তার সহনশীলতা বৃদ্ধি পায়। চিয়াং চিং-কুও ১৯৭৮ সাল পর্যন্ত চীনের প্রজাতন্ত্রের রাষ্ট্রপতির পদে ছিলেন। তার মৃত্যুর পর, তার উত্তরাধিকারী হিসেবে ল টিং-হুই ক্ষমতার দায়িত্ব গ্রহণ করেন। চিয়াং চিং-কুওের জীবনের শেষ দিকে, তিনি মিডিয়া ও বাকস্বাধীনতার উপর সরকারি নিয়ন্ত্রণে নিখুঁততা বজায় রাখেন। চিয়াং চিং-কুও চিয়াং কাই-শেক এবং তার প্রথম স্ত্রী মাও ফুমি, চেচিয়াং প্রদেশের ফেঙ্গুয়া শহরে জন্মগ্রহণ করেন। তাঁর নামের "চিং" (青) মানে "লম্বা" এবং "কুও" (國) মানে "জাতি"। তাঁর নামটি চীনা ক্লাসিক থেকে অনুপ্রাণিত, যেমন গুয়ু (九譯), যা "লম্বা" এবং "অক্ষাংশ" ব্যবহার করে একটি ব্যক্তির ক্ষমতা এবং দেশের পরিচালনার প্রতীক হিসেবে ব্যবহৃত হয়। চিয়াং চিং-কুওর একটি গৃহীত ভাই ছিল, চিয়াং ওয়েই-কুও (蔣維國)। "ওয়েই" (維) মানে "সমান্তরাল" যা তাঁর নামের অংশ হিসেবে প্রায়শই একটি সাংকেতিক রূপে ব্যবহৃত হয়েছে। চিয়াং চিং-কুওর পিতার সঙ্গে সম্পর্ক কঠোর ও দুর্দান্ত ছিল। চিয়াং কাই-শেক তাঁর পুত্রের প্রতি কঠোর মনোভাব প্রকাশ করতেন এবং তার উন্নতির জন্য প্রায়শই কঠোর আদেশ দিতেন। চিয়াং কাই-শেকের প্রত্যাশা ছিল যে চিয়াং চিং-কুও একটি কর্তৃত্ববাদী ব্যক্তিত্ব হিসেবে গড়ে উঠবে এবং ব্যক্তিগত উন্নতির দিকে মনোযোগ দেবে। ১৯১৬ থেকে ১৯১৯ সালের মধ্যে, চিয়াং চিং-কুও হিক্কুতে ওয়াশনের "গ্রামার স্কুল" তে পড়াশোনা করেন। ১৯২২ সালে, চিয়াং কাই-শেক তার পুত্রের জন্য চারটি বই শেখানোর জন্য টিউটর নিয়োগ করেন, যা চীনা সংস্কৃতির মৌলিক পাঠ্য হিসেবে বিবেচিত হত। চিয়াং চিং-কুওর দাদী ৪ জুন, ১৯২১ সালে মারা যান। এর পর চিয়াং কাই-শেক পরিবারকে সাংহাইয়ে নিয়ে যাওয়ার সিদ্ধান্ত নেন, যা চিয়াং চিং-কুওর জন্য একটি বড় মানসিক আঘাত ছিল। চিয়াং কাই-শেকের স্ত্রী, যিনি ঐতিহাসিকভাবে "সাংহাই মাদার" নামে পরিচিত, পরিবারকে সঙ্গে নিয়ে সাংহাই চলে যান। এই সময়ে, চিয়াং কাই-শেক সিদ্ধান্ত নেন যে চিয়াং চিং-কুওকে বিশেষভাবে শিক্ষা দেওয়া হবে, যখন চিয়াং ওয়েই-কুও তখন ছোট ছিলেন। Pace, Eric (14)। "Chiang Ching-kuo Dies at 77, Ending a Dynasty on Taiwan"। New York Times। সংগ্রহের তারিখ 20 September 2016।  অজানা প্যারামিটার |month= উপেক্ষা করা হয়েছে (সাহায্য); এখানে তারিখের মান পরীক্ষা করুন: |তারিখ=, |year= / |date= mismatch (সাহায্য)
সংসদ নেতা (বাংলাদেশ)

সংসদ নেতা হলেন বাংলাদেশের জাতীয় সংসদে শাসক দলের নেতা, যিনি জাতীয় সংসদে সরকারের কার্যক্রম নির্ধারন ও পরিচালনার জন্য দায়ী থাকেন। বর্তমানে বাংলাদেশের প্রধানমন্ত্রীর কার্যালয়ে সংসদ নেতার কার্যালয় অবস্থিত। সংসদ নেতা ও সংসদ উপনেতা সংসদ সদস্যদের সংখ্যাগরিষ্ঠ সমর্থনের ভিত্তিতে নির্বাচিত হন। বাংলাদেশের প্রথম সংসদ নেতা ছিলেন শেখ মুজিবুর রহমান।[যাচাই প্রয়োজন]       বাংলাদেশ আওয়ামী লীগ / বাকশাল       বাংলাদেশ জাতীয়তাবাদী দল       জাতীয় পার্টি বিরোধীদলীয় নেতা (বাংলাদেশ) "রাষ্ট্রপতির আদেশে সংসদ ভেঙে দেয়া হয়েছে"। বণিক বার্তা। সংগ্রহের তারিখ ২৮ আগস্ট ২০২৪।
চাঁচল বিধানসভা কেন্দ্র

চাঁচল (বিধানসভা কেন্দ্র) ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র। ভারতের সীমানা পুনর্নির্ধারণ কমিশনের নির্দেশিকা অনুসারে, ৪৫ নং চাঁচল বিধানসভা কেন্দ্রটি চাঁচল-১ সমষ্টি উন্নয়ন ব্লক এবং বারুই, খুশিধা, রাশিদাবাদ এবং তুলসীহাট্টা গ্রাম পঞ্চায়েত হরিশচন্দ্রপুর-১ সমষ্টি উন্নয়ন ব্লক এর অন্তর্গত। চাঁচল বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত। পূর্ববর্তী বছরগুলিতে বিধায়কের এলাকা খার্বা (বিধানসভা কেন্দ্র) দেখুন। ২০১১ সালের নির্বাচনে, কংগ্রেসের আসিফ মেহবুব তার নিকটতম প্রতিদ্বন্দ্বী সিপিআই (এম) -এর আঞ্জুমান আরা বেগমকে পরাজিত করেন। "Delimitation Commission Order No. 18" (পিডিএফ)। পশ্চিমবঙ্গ (ইংরেজি ভাষায়)। ভারতের নির্বাচন কমিশন। ১৮ সেপ্টেম্বর ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ জুন ২০১৪।  "General Elections, India, 2011, to the Legislative Assembly of West Bengal" (পিডিএফ) (ইংরেজি ভাষায়)। ভারতের নির্বাচন কমিশন। ৪ এপ্রিল ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ জুলাই ২০১৪।  "West Bengal Assembly Election 2011"। Chanchal (ইংরেজি ভাষায়)। Empowering India। ২ জুন ২০১৩ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০১১।